stanford-oval/wikipedia huggingface dataset:
Asenso Ampim
Pelaajaura

Ghanan Accrassa syntynyt ja Yhdysvalloissa The Groton Schoolissa high schoolinsa käynyt Ampim pelasi yliopistokoripalloa Columbian yliopistossa neljä kautta vuosina 2007–2011.
Yliopiston jälkeen Ampim suuntasi Yhdysvaltain ulkopuolelle. Hän pelasi kauden 2012–2013 libanonilaisessa Antranik SC:ssä 23,3 pisteen ja 12,0 levypallon ottelukohtaisilla keskiarvoilla. Seuraavaksi kaudeksi Ampim siirtyi virolaiseen Tallinna Kaleviin, jossa hän pelasi Meistriliigan lisäksi Baltian liigaa. Viron pääsarja Meistriliigassa Ampim oli toiseksi paras pisteidentekijä ja otti kolmanneksi eniten levypalloja. Kalev sijoittui runkosarjassa viidenneksi ja selviytyi välieriin asti, joissa se hävisi Tartu Ülikool/Rockille. Pronssiottelussa Rakvere Tarvas voitti Kalevin, joka sijoittui neljänneksi. Baltian liigassa Kalev jäi alkulohkonsa viimeiseksi. Ampim pelasi Baltian liigassa neljä ottelua 15,5 pisteen ja 8,3 levypallon keskiarvoilla.
Syksyllä 2014 Ampim teki sopimuksen suomalaisen Tampereen Pyrinnön kanssa. Pyrintö pelasi Korisliigan lisäksi Baltian liigaa. Korisliiga-debyytissään Ampim teki sarjan piste-ennätyksensä Tapiolan Honkaa vastaan tehtyään 24 pistettä ja otettuaan 15 levypalloa. Lisäksi häntä rikottiin viidesti. Jo kuuden Korisliigaottelun jälkeen, lokakuun lopussa, Ampim siirtyi eteläkorealaiseen Soul Samsung Thundersiin. Etelä-Koreassa Ampimin palkka kasvoi satoihintuhansiin euroihin per kausi.
Pelityyli

Ampim on monipuolinen heittäjä ja pystyy puolustamaan vastustajaa tämän pelipaikasta riippumatta. Ampimin kyky pelata kolmiopeliä oli tärkeässä roolissa hänen siirtyessään Pyrintöön. Hänen on kuvailtu olevan urheilullinen ja nopea sekä pelaavan kovaa.
Assane Ndiaye

Assane Ndiaye on senegalilainen mbalax-laulaja. Hän on Thione Seckin serkku.
Ndiayen ensimmäinen albumi oli Nguisstal (1996), jolla olivat mukana myös Thione Seck ja Seckin 12-henkinen Raam Daan -yhtye. Myöhemmin Ndiaye perusti oman yhtyeensä, Le Nguewel-Guin. Hänen uusin albuminsa on syyskuussa 2004 julkaistu Immigrés, jonka yhteydessä hän piti Euroopan-kiertueen.
Assane Ndiayen kappale "Nguisstal" on päässyt esimerkiksi World Music Networkin kokoelmalevylle The Rough Guide to the Music of Senegal & Gambia.
Diskografia

Nguisstal (1996)
Yone Wi (1999)
Ndioukeul (2001)
Bagnal (2002)
Yone Wi CD 1 et 2 (2003)
Immigrés (2004)
Aucklandin kasvitieteellinen puutarha

Aucklandin kasvitieteellisen puutarhan vierailijakeskus
Aucklandin kasvitieteellinen puutarha (engl. Auckland Botanic Gardens) on Hill Roadilla, Aucklandin Manurewassa sijaitseva kasvitieteellinen puutarha. Se kattaa 64 hehtaarin kokoisen maa-alueen, josta kymmenen hehtaarin verran on alkuperäistä metsää. Aucklandin kasvitieteellinen puutarha on avattu yleisölle vuonna 1982. Avajaisia isännöi brittiläinen kasvitieteilijä David Bellamy. Ensimmäiset 42 hehtaaria maata puutarhaa varten osti Aucklandin paikallishallinto Nathan Estatelta vuonna 1968; loput osti Manukaun kaupunginvaltuusto.
Aucklandin kasvitieteellisessä puutarhassa käy yli 950 000 vierailijaa vuosittain. Puutarha kuuluu New Zealand Gardens Trustiin. Siellä on yli 9 000 kasvilajia edustavia kasveja eri puolilta maailmaa. Alueelle on sijoitettu myös veistoksia, joita sijaitsee Botanic Gardens East Sculpture Path - ja Botanic Gardens West Sculpture Path -nimisten reittien varrella.
Ellerslie Flower Show -tapahtumaa isännöi Aucklandin kasvitieteellinen puutarha, kunnes tapahtuman osti Christchurchin kaupunginvaltuusto.
Arukülan kartano

Arukülan kartanon päärakennus
Arukülan kartano (vir. Aruküla mõis, saks. Aruküla) on kartano Arukülan kunnassa, Harju-Jaanin kihlakunnassa Harjumaalla Virossa.
Aiheesta muualla

Aruküla mois Puhka Eestis
Arukülan kartano
Asennus (tietotekniikka)

Asennus tarkoittaa sovellusohjelman käyttöönottoa tietokoneessa. Asennuksen yhteydessä sovellukseen liittyvät ohjelma- ym. tiedostot kopioidaan kiintolevylle, luodaan tarvittava hakemisto sekä tehdään sovelluksen käyttöön liittyvät määritykset, kuten toimintapainikkeiden asettelu ja haluttujen pohjatiedostojen valinta.
Asennustavat

Hiljainen asennus ei näytä asennustapahtuman edistymistä tai asennukseen liittyviä ikkunoita. Hiljainen asennus sekoitetaan usein virheellisesti valvomattoman asennuksen kanssa.
Valvomaton asennus on asennustapa, jossa ei vaadita käyttäjää tekemään muuta kuin asennuksen aloittaminen. Aloittamiseen sisältyy yleensä EULA:n hyväksyminen ja asennustavan valitseminen.
Vastaustiedosto on Microsoft Windowsin asennustapa suurelle määrälle koneita.[lähde? ]
Itseasennus. Tietokoneeseen kytkettävä laite asentaa ohjelmistonsa itse esimerkiksi USB-yhteyttä hyödyntäen. Esimerkiksi mokkuloissa käytetään tätä asennustapaa.
Päätteetön asennus on asennustapa koneille, joissa ei ole näyttöä (tai videoulostuloa ylipäätään). Tässä asennus tapahtuu verkon tai sarjakaapelin kautta. Valvomaton asennus ja päätteetön asennus ovat ylläpitäjien eniten käyttämät asennustavat.[lähde? ]
Puhdas asennus on tapa, jossa asennusohjelma alustaa asennuskohteensa ennen varsinaista asennusta. Tätä hyödynnetään mm. käyttöjärjestelmän asennuksessa.
Flat-asennus tarkoittaa suoraa kopiota alkuperäisestä ohjelmasta esimerkiksi CD- tai DVD-levyltä.
Verkkoasennus tarkoittaa ohjelman asennusta (jaettuun) verkkoasemaan. Asennus voi olla joko em. flat-asennus tai toimipaikkalisenssiin (joita mm. koulut, sairaalat, hallinto ja muut julkisen sektorin kohteet ostavat) perustuva.
Asennusohjelma

Asennusohjelma on tietokoneohjelma, joka tekee ohjelman asennuksen tietokoneelle. Asennusohjelma eroa paketinhallintajärjestelmästä siten, että ohjelman mukana tulee oma asennusohjelma kun taas paketinhallinnassa käyttöjärjestelmän palvelu suorittaa asennuksen.
Maksullisia
InstallShield
SetupBuilder
Windows Installer
Visual Installer
Smart Install Maker
Ilmaisia
Inno Setup
Nullsoft Scriptable Install System
NSIS-asennusohjelman aloitusvalikko
Antarsya

| Antikapitalistinen vasemmistolainen vallankumousrintama> Αντικαπιταλιστική Αριστερή Συνεργασία για την Ανατροπή |
| --- | --- |
  
  
  
Perustettu:  2009
Ideologia:  kommunismi eri muodoissaan, antikapitalismi
Poliittinen kirjo:  vasemmisto, vasemmistoradikalismi
Värit:      
Parlamentti:  0 / 300
Euroopan parlamentti:  0 / 21
Alueelliset neuvonantajat:  13 / 703
Valitut kunnan virkamiehet:  11 / 12 978
Kotisivu:  antarsya.gr
Infobox OKVirheellinen NIMI-arvo: 
Antikapitalistinen vasemmistolainen vallankumousrintama eli Antarsya (kreik. Αντικαπιταλιστική Αριστερή Συνεργασία για την Ανατροπή, Antikapitalistikí Aristerí Synergasía gia tin Anatropí) (lyh. ΑΝΤ.ΑΡ.ΣΥ.Α., ANT.AR.SY.A.) on kreikkalainen äärivasemmistolaisten puolueiden liitto. Se on perustettu vuonna 2009.
Puolueella ei ole ollut paikkoja Kreikan parlamentissa eikä Euroopan parlamentissa.
Jäsenpuolueet ja -liikkeet

Antarsyan jäsenpuoleita ja -liikkeitä ovat:
| Puolue/Liike | Puolue/Liike | Ideologia |
| --- | --- | --- |
|  | Aloite antikapitalistisesta ja vallankumouksellisesta Antarsyasta (Protovoulía gia mia ANTARSYA antikapitalistikí kai epanastatikí) | kommunismi |
|  | Ekologit – Vaihtoehtoiset | ekososialismi |
|  | Kreikan kommunististen internationalistien organisaatio – Spártakos | trotskilaisuus |
|  | Kreikan vallankumouksellinen kommunistinen liike | kommunismi |
|  | Nuorisokommunistinen vapautus | marxismi-leninismi |
|  | Siirtymäliike (Metávasi – Kínisi gia mia Metopikí Anatreptikí Aristerá) | kommunismi |
|  | Sosialistinen työväenpuolue | trotskilaisuus |
|  | Uusi vasemmistovirtaus | marxismi-leninismi |
|  | Vasen ryhmittymä | kommunismi, maolaisuus |
Vaalitulokset

Puolueliiton tulokset parlamentti- ja europarlamenttivaaleissa ovat:
| Vuosi | Vaalit | Johtaja | Äänet> Määrä | Äänet>  % | Paikkamäärä | Asema / Huomautukset |
| --- | --- | --- | --- | --- | --- | --- |
| 2009 | Europarlamenttivaalit 2009 | komitea | 21 951 | 0,43 | 0 / 22 | ei parlamentissa |
| 2009 | Parlamenttivaalit 2009 | komitea | 24 737 | 0,36 | 0 / 300 | ei parlamentissa |
| 2012 | Parlamenttivaalit 2012 I | komitea | 75 428 | 1,19 | 0 / 300 | ei parlamentissa |
| 2012 | Parlamenttivaalit 2012 II | komitea | 20 416 | 0,33 | 0 / 300 | ei parlamentissa |
| 2014 | Europarlamenttivaalit 2014 | komitea | 41 299 | 0,72 | 0 / 21 | ei parlamentissa |
| 2015 | Parlamenttivaalit 2015 I | komitea | 39 455 | 0,64 | 0 / 300 | ei parlamentissa |
| 2015 | Parlamenttivaalit 2015 II | komitea | 46 096 | 0,85 | 0 / 300 | ei parlamentissa |
| 2019 | Europarlamenttivaalit 2019 | komitea | 36 334 | 0,64 | 0 / 21 | ei parlamentissa |
| 2019 | Parlamenttivaalit 2019 | komitea | 23 191 | 0,41 | 0 / 300 | ei parlamentissa |
| 2023 | Parlamenttivaalit 2023 I | komitea | 31 759 | 0,54 | 0 / 300 | ei parlamentissa |
| 2023 | Parlamenttivaalit 2023 II | komitea | 15 887 | 0,30 | 0 / 300 | ei parlamentissa |
| 2024 | Europarlamenttivaalit 2024 | komitea | 20 603 | 0,52 | 0 / 21 | ei parlamentissa |
Aiheesta muualla

ΑΝΤ.ΑΡ.ΣΥ.Α.. Puolueen verkkosivut. (kreikaksi)
Aucklandin eläintarha

| Aucklandin eläintarha |
| --- | --- |

Sijainti:  Auckland, Uusi-Seelanti
Perustettu:  1922
Eläinlajeja:  135
Organisaatio
Aucklandin eläintarha on vuonna 1922 Aucklandiin, Uuteen-Seelantiin avattu eläintarha. Se sijaitsee 40 hehtaarin kokoisella alueella Motions Roadilla. Tarha on Uuden-Seelannin suurin eläintarha ja se sisältää yli 135 eläinlajia.
Eläintarha on osa Tātaki Auckland Unlimited -järjestöä.
Asiya

Asiya on naisen etunimi. Sitä käytetään arabian- ja swahilinkielisissä maissa. Suomessa Asiya on ollut nimenä ainakin kymmenellä henkilöllä.
Alice Volpi

| Mitalit | Mitalit | Mitalit |  |
| --- | --- | --- | --- |
|  Volpi vuonna 2014 |  Volpi vuonna 2014 |  Volpi vuonna 2014 |  |
Maa:   Italia
Naisten miekkailu
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 2024 | Joukkue |  |
|  Pronssia | Tokio 2020 | Joukkue |  |
| MM-kilpailut  | MM-kilpailut  | MM-kilpailut  |  |
|  Kultaa | Leipzig 2017 | Joukkue |  |
|  Kultaa | Wuxi 2018 | Yksilö |  |
|  Hopeaa | Leipzig 2017 | Yksilö |  |
|  Hopeaa | Wuxi 2018 | Joukkue |  |
|  Hopeaa | Budapest 2019 | Joukkue |  |
| EM-kilpailut  | EM-kilpailut  | EM-kilpailut  |  |
|  Kultaa | Tbilisi 2017 | Joukkue |  |
|  Kultaa | Novi Sad 2018 | Joukkue |  |
|  Hopeaa | Toruń 2016 | Yksilö |  |
|  Pronssia | Tbilisi 2017 | Yksilö |  |
|  Pronssia | Novi Sad 2018 | Yksilö |  |
|  Pronssia | Düsseldorf 2019 | Yksilö |  |
|  Pronssia | Düsseldorf 2019 | Joukkue |  |
Alice Volpi (15. huhtikuuta 1992) on italialainen florettimiekkailija, maailmanmestari ja olympiamitalisti. Huhtikuussa 2021 hän oli FIE:n rankingin neljäs florettimiekkailussa, mutta hänen paras sijoituksensa on toinen.
Tulokset arvokisoissa > Olympialaiset

| Vuosi | Kilpailu | Sijoitus |
| --- | --- | --- |
| 2020 | Floretin yksilökilpailu | 4. |
| 2020 | Floretin joukkuekilpailu | 3 Pronssia |
| 2024 | Floretin yksilökilpailu | 4. |
| 2024 | Floretin joukkuekilpailu | 2 Hopeaa |
Tulokset arvokisoissa > Maailmanmestaruuskilpailut

| Vuosi | Yksilö | Joukkue |  |
| --- | --- | --- | --- |
| 2017 | 2 Hopeaa | 1 Kultaa |  |
| 2018 | 1 Kultaa | 2 Hopeaa |  |
| 2019 | 17. | 2 Hopeaa |  |
Tulokset arvokisoissa > Euroopan-mestaruuskilpailut

| Vuosi | Yksilö | Joukkue |  |
| --- | --- | --- | --- |
| 2016 | 13. | 2 Hopeaa |   |
| 2017 | 3 Pronssia | 1 Kultaa |   |
| 2018 | 3 Pronssia | 1 Kultaa |   |
| 2019 | 3 Pronssia | 3 Pronssia |   |
Anton Andelin

Anton Andelin (vuoteen 1858 Anton Juhonpoika Jussila; 20. helmikuuta 1849 Mäntsälä – 21. tammikuuta 1911 Hanko) oli suomalainen meijeristi ja agronomi. Hän toimi suomalaisen voinvalmistuksen kehittäjänä ja pyrki 1900-luvun alussa edistämään radiaattorin käyttöönottoa Suomessa. Radiaattori oli Ruotsissa kehitetty laite, joka sekä erotti kerman maidosta että kirnusi voin. Tekniikasta kuitenkin luovuttiin laitteen suuren voimantarpeen vuoksi.
Andelin syntyi Mäntsälän Maitoisten kylän maatilalle. Hän aloitti elementaarikoulun Porvoossa 1857 ja sai tällöin ensimmäisenä suvussaan sukunimekseen Andelin. Suvusta haarautuvat 1906 alkaen suvut Anttila ja Hämeen-Anttila.
Koulutus ja elämänura

Andelin pääsi ylioppilaaksi Porvoon Borgå gymnasiumista 1870. Katkenneiden teologian opiskelujen jälkeen Helsingin yliopistossa hän valmistui agronomiksi Mustialan maatalousoppilaitokselta 1878. Vuosina 1879–1881 hän erikoistui meijerialalle Kööpenhaminan maatalousalan korkeakoulussa Landbohøjskolenissa. Hän toimi vuosina 1881–1903 Kemiön ja Salon seudun kartanoiden pehtoorina, paikallisten meijerikoulujen rehtorina sekä meijeristinä Halikossa ja Uskelassa. Vuodesta 1903 hän toimi vientivoin tarkastajana Hangon voilaboratorion apulaisjohtajana. Hän toimi elinaikanaan lukuisten aloittavien meijereiden neuvonantajana, alansa esitelmöitsijänä sekä meijerinäyttelyiden palkintotuomarina.
Anton Andelin oli vuodesta 1891 naimisissa oppilaansa meijerikkö Charlotta Wikströmin (1862–1941) kanssa. Heidän poikansa Erik Andelin (s. 1892) oli räjähdysainetekniikan kehittäjä ja Matias Andelin (s. 1893) rakennustekniikan asiantuntija.
Anton Alén

Alén Suomen rallissa vuonna 2009
Anton Alén (s. 3. kesäkuuta 1983 Helsinki) on suomalainen ralliautoilija. Alén ajoi vuosien 2005 ja 2009 välillä ajamaan seitsemän rallin MM-sarjan osakilpailua ensin Mitsubishin ja myöhemmin Fiatin autoilla. Hänen paras sijoituksensa on 11. sija Suomen MM-rallista vuonna 2006, jolloin hän ajoi N-ryhmän voittoon Subarulla Imprezalla. IRC-rallisarjassa Alén sijoittui parhaimmillaan viidenneksi kaudella 2008. Hänen ainoa voittonsa sarjasta tuli kaudella 2007, jolloin hän voitti Venäjän rallin. Toistaiseksi viimeiset rallikilpailunsa Alén ajoi vuonna 2009.
Anton Alénin isä on ralliautoilija Markku Alén ja veli näyttelijä Andrei Alén.
Aiheesta muualla

Kuvia tai muita tiedostoja aiheesta Anton Alén Wikimedia Commonsissa
Asenovgrad

| Asenovgrad Асеновград |
| --- | --- |
 Kaupungin keskustaa
 vaakuna
 Asenovgrad
 Koordinaatit: 42°1′N, 24°52′E 
Valtio:   Bulgaria
Alue:  Plovdiv
Hallinto:  
 – Kaupunginjohtaja:  Hristo Grudev Grudev
Väkiluku (2011):  50 590
 
 asenovgrad.org 
Infobox OKVirheellinen NIMI-arvo: 
Asenovgrad (bulg. Асеновград) on kaupunki Etelä-Bulgarian keskiosissa. Kaupungin väkiluku on 50 590 (2011).
Kaupunki on tunnettu pääasiassa useista kirkoistaan.
Ystävyyskaupungit

Naousa, Kreikka
Kilkis, Kreikka
Prilep, Pohjois-Makedonia
Stary Oskol, Venäjä
Aiheesta muualla

Wikimedia Commonsissa on kuvia tai muita tiedostoja aiheesta .
kaupungin kotisivut (asenovgrad.org) (Arkistoitu – Internet Archive)
Bulgarian kaupungit
Aitos
Asenovgrad
Blagoevgrad
Botevgrad
Burgas
Dimitrovgrad
Dobritš
Dupnitsa
Gabrovo
Gorna Orjahovitsa
Gotse Deltšev
Harmanli
Haskovo
Jambol
Karlovo
Karnobat
Kazanlăk
Kărdžali
Kjustendil
Lom
Lovetš
Montana
Nova Zagora
Panagjurište
Pazardžik
Pernik
Petritš
Pleven
Plovdiv
Primorsko
Razgrad
Ruse
Samokov
Sandanski
Sevlievo
Šumen
Silistra
Sliven
Smoljan
Sofia
Stara Zagora
Svištov
Tărgovište
Trojan
Varna
Veliko Tărnovo
Velingrad
Vidin
Vratsa
Arno Schmidt

Arno Schmidt, Jens Ruschin teoksessa vuonna 1992.
Arno Otto Schmidt (1914 Hampuri, Saksa – 1979 Celle, Länsi-Saksa) oli saksalainen kirjailija ja aikansa kiistellyimpiä länsisaksalaisia modernisteja. Hänen pääteoksensa on Zettels Traum (1970).
Schmidtin tekstit sisältävät pieniä kohtauksia, ajatusleikkejä ja unia. Kokeilevaa tyyliään hän perustelee teoksessa Berechnungen (2 osaa, 1959). Myöhempään tuotantoon on vaikuttanut Ethym-teoria, jonka mukaan alitajunta vääristää sanoja. Saksalaisen toisen maailmansodan jälkeisen ajan fyysisesti raskain teos on 1970 ilmestynyt Schmidtin Zettels Traum, jossa on 1 330 sivua. Se kertoo yhdestä vuoden 1968 päivästä. Saman tyyliä jatkaa Schule der Atheisten, joka ilmestyi 1972.
Schmidt sai vuonna 1973 Frankfurtin kaupungin Goethe-palkinnon.
Suomennettu tuotanto

Retkikunta, novelli (Die Expedition), antologiassa: Matka jonnekin, toim. Hans Magnus Enzensberger, Tammi 1965, Sarja: Horisontti 5
Aiheesta muualla

Kuvia tai muita tiedostoja aiheesta Arno Schmidt Wikimedia Commonsissa
Aska (täsmennyssivu)

Aska voi tarkoittaa ainakin seuraavia:
Aska, Jugoslavian edustaja Eurovision laulukilpailussa vuonna 1982
Aska, Ruotsissa sijainnut kunta
Aska, Sodankylän kunnassa sijaitseva kylä
Aska, sukunimenä:
Milla Aska (s. 1993), suomalainen kuvataiteilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aska”, voi hakea sivunnimihaulla, laajalla sivunnimihaulla tai tekstihaulla.
Ask (Norja)

| Ask |
| --- | --- |
 Askin keskustaa
 Ask
 Koordinaatit: 60°04′17″N, 11°02′03″E 
Valtio:  Norja
Lääni:  Viken
Kunta:  Gjerdrum
Taajama:  Grønlund
Väkiluku (2012):  1 912
Infobox OKVirheellinen NIMI-arvo: 
Ask on Norjassa Gjerdrumin kunnan hallinnollinen keskus. Se oli oma taajamansa vuoteen 2012 asti, minkä jälkeen se on luettu osaksi Grønlundin taajamaa. Läänitie 120 kulkee Askin halki.
Askissa tapahtui 30. joulukuuta 2020 kymmenen ihmisen hengen vaatinut maanvyöry.
Aska

| Aska kommun Askan kunta |
| --- | --- |
Lääni:  Itä-Götanmaan lääni
Maakunta:  Itä-Götanmaa
Perustamisvuosi:  1952
Kuntaliitokset:  1974 Motalan kanssa (Aska lakkautettu 1974)
Aska (ruots. Aska kommun) oli kunta Itä-Götanmaan läänissä Ruotsissa. Se muodostettiin vuonna 1952 yhdistämällä aiemmat Varvin, Styran, Västra Stenbyn, Hagebyhögan, Fivelstadin ja Orlundan kunnat.
Vuonna 1974 Askan kunta liitettiin Motalan kuntaan. Motalan kunta jaettiin jo vuonna 1980, jolloin Hagebyhögan ja Orlundan seurakunnat liitettiin tuolloin perustettuun Vadstenan kuntaan. Muut entisen Askan kunnan osat jäivät osaksi Motalan kuntaa.
Avotähtäin

Avotähtäin on eräs rautatähtäintyyppi. Avotähtäimet ovat hyvin yleisiä, edullisia valmistaa, helppokäyttöisiä, kevyitä ja kestäviä. Ne eivät kuitenkaan ole yhtä tarkkoja kuin jotkut muut tähtäimet, ja niiden säätö voi olla työlästä tai mahdotonta. Esimerkiksi metsästyskiväärin rautatähtäin on tavallisesti avotähtäin.
erilaisia avotähtäimiä ja yksi reikätähtäin (H)
Simo Häyhä oli kuuluisa siitä, että käytti kiväärissään avotähtäintä tarkka-ampujien tyypillisesti käyttämän kiikaritähtäimen sijasta, sillä avotähtäimen käyttö oli nopeampaa, avotähtäin ei huurru ja se mahdollistaa matalamman profiilin ampuessa.
Atarrabia

| Atarrabia Villava |
| --- | --- |
 lippu:  vaakuna
 Atarrabia
 Koordinaatit: 42°49′51″N, 1°36′31″W 
Valtio:  Espanja
Itsehallintoalue:  Nafarroa
Maakunta:  Nafarroa
Comarca:  Iruñerria
Hallinto:  
 – Hallinnon tyyppi:  Kunta
 – Pormestari:  Mikel Oteiza
Pinta-ala:  
 – Kokonaispinta-ala:  1,06 km²
Korkeus:  430 m
Väkiluku (2016):  10 317
 – Väestötiheys:  9 700 as./km²
 
 www.villava.es 
Infobox OKVirheellinen NIMI-arvo: 
Atarrabia (esp. Villava) on kunta Nafarroan maakunnassa Baskimaan Espanjan puoleisessa osassa. Atarrabian väkiluku on noin 10 300 (2016).
Kuvia

Kunnantalo
Ama Arrosariokoaren eliza
Aiheesta muualla

Kuvia tai muita tiedostoja aiheesta Atarrabia Wikimedia Commonsissa
Kunnan viralliset kotisivut (baskiksi) (espanjaksi)
Athanasía Tsoumeléka

| Mitalit> Maa:   Kreikka.Naisten yleisurheilu. Olympialaiset  | Mitalit> Maa:   Kreikka.Naisten yleisurheilu. Olympialaiset  | Mitalit> Maa:   Kreikka.Naisten yleisurheilu. Olympialaiset  | Maa:   Kreikka> Naisten yleisurheilu. |
| --- | --- | --- | --- |
|  Kultaa | Ateena 2004 | 20 km kävely |  |
Athanasía Tsoumeléka (kreik. Αθανασία Τσουμελέκα, s. 2. tammikuuta 1982) on kreikkalainen kävelijä.
Tsoumeléka osallistui 2000 Santiago de Chilen nuorten MM-kisoihin, joissa hän sijoittui 10 000 metrin ratakävelyssä neljänneksi ajalla 47.10,96. Seuraavana vuonna hän voitti saman matkan hopeaa Grosseton nuorten EM-kisoissa ajalla 46.29,20. Münchenin EM-kisoissa 2002 hän oli 20 kilometrin kävelyssä yhdeksäs ajalla 1.31.25. Seuraavana vuonna hän käveli Pariisin MM-kisoissa seitsemänneksi ajalla 1.29.34. Vuonna 2004 Tsoumeléka oli kävelyn maailmancupissa 20 kilometrillä neljästoista, mutta voitti myöhemmin samana vuonna olympiakultaa Ateenan olympialaisissa ajalla 1.29.12.
Tsoumeléka voitti maansa mestaruuden 20 kilometrin kävelyssä vuosina 2002–2004.
6. elokuuta 2008, pari päivää ennen Pekingin olympialaisten avajaisia, Tsoumelékalle tehtiin Ateenassa Kreikassa kilpailun ulkopuolinen dopingtesti. Näyte säilöttiin ja tutkittiin myöhemmin uudelleen kun menetelmä kolmannen sukupolven epo-hormonin CERAn tutkimiseksi oli kehitetty. Uudelleen tutkittaessa näytteestä löytyi merkkejä ceran käytöstä ja Tsoumeléka sai kahden vuoden kilpailukiellon ajalle 20.1.2009 – 19.1.2011 ja kaikki hänen tuloksensa näytteenottopäivästä eteenpäin hylättiin. Pekingin olympialaisissa Tsoumeléka oli sijoittunut 20 kilometrin kävelyssä yhdeksänneksi. Tsoumeléka on kieltänyt käyttäneensä mitään dopingaineita, ja hän ilmoitti lopettavansa uransa.
Henkilökohtaiset ennätykset

5 000 metrin ratakävely: 22.04,90 (2003)
10 000 metrin ratakävely: 44.10,02 (2004)
10 kilometrin kävely: 46.43 (2001)
20 kilometrin kävely: 1.29.12 (2004)
Arkansas-luokka (monitori)

| Arkansas-luokka |
| --- | --- |


Tekniset tiedot
Uppouma:  3 277 t (standardi) 3 410 t (kuormattu)
Pituus:  77,75 m (kokonaispituus) 77 m (vesiraja)
Leveys:  15 m
Syväys:  3,81 m
Nopeus:  12,5 solmua (suunniteltu)
Miehistöä:  222
Aseistus
Meritorjunta:  2 × BL 12"/40 -tykkiä 4 × 4"/40 tykkiä 3 × 6 naulan tykkiä 4 × 1 naulan tykkiä
Arkansas-luokka oli Yhdysvaltain laivaston neljän 1900-luvun alussa valmistetun monitorin muodostama alusluokka, joka oli samalla viimeinen Yhdysvaltain laivastolle valmistettu monitoriluokka.
Alukset

Alusten hankinta vahvistettiin 4. toukokuuta 1898 annetulla lailla.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS Arkansas | Newport News Shipbuilding, Newport News, Virginia | 14. marraskuuta 1899 | 10. marraskuuta 1900 | 28. lokakuuta 1902 | nimetty uudelleen USS Ozarkiksi 2. maaliskuuta 1909 myyty 1922 |
| USS Nevada ex- USS Connecticut | Bath Iron Works, Bath, Maine | 17. huhtikuuta 1899 | 24. marraskuuta 1900 | 5. maaliskuuta 1903 | nimetty uudelleen USS Tonopahiksi 2. maaliskuuta 1909 myyty 1922 |
| USS Florida | Crescent Shipyard, Elizabethport, New Jersey | 23. tammikuuta 1899 | 30. marraskuuta 1901 | 18. kesäkuuta 1903 | nimetty uudelleen USS Tallahasseeksi 1. heinäkuuta 1908 myyty romutettavaksi 1922 |
| USS Wyoming | Union Iron Works, San Francisco, Kalifornia | 11. huhtikuuta 1898 | 8. syyskuuta 1900 | 8. joulukuuta 1902 | nimetty uudelleen USS Cheyenneksi 1. tammikuuta 1909 myyty romutettavaksi 1939 |
Arkeoastronomia

Kesäpäivänseisauksen auringonnousu Stonehengen yllä vuonna 2005.
Arkeoastronomia on tieteenala, joka pyrkii selvittämään kuinka muinaiset ihmiset tulkitsivat taivaalla näkyviä ilmiöitä, kuten tähtiä ja planeettoja ja niiden liikettä, ja mikä vaikutus näillä oli heidän kulttuuriinsa.